text: Derfor bliver der forhøjet vandstand ved østkysten
  04 januar 2017 kl. 09.35
  Det er vinden, der har presset ekstra meget vand op i Østersøen, som nu kommer tilbage mod den sydjyske østkyst og skaber risiko for stormflod onsdag eftermiddag og aften.
  Der er varsel om stærkt forhøjet vandstand og udsigt til en alvorlig stormflod i de indre danske farvande i aften og i nat, når en stor mængde vand fra Østersøen baner sig vej mod vest ind mod de danske kyster i den sydlige del af landet.
  Ved Kelstrup og Hejsager øst for Haderslev arbejder Beredskabsstyrelsens folk onsdag på højtryk med at fylde op mod 25.000 sandsække, der skal bruges til at sikre sommerhusområderne. Arbejdet gik i gang tirsdag eftermiddag og har stået på hele natten.
  
  
  Tag dine forholdsregler - risiko for forhøjet vandstand i dag  https://t.co/Wev01Iyy3w
  
  